| Polbo común |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Mollusca |
| Clase: | Cephalopoda |
| Orde: | Octopoda |
| Familia: | Octopodidae |
| Xénero: | '**Octopus'** |
| Subxénero: | '**Octopus'** |
| Especie: | ***O. vulgaris*** |

 |
| Nome binomial |
| '**Octopus vulgaris'**Cuvier, 1797 |
| Sinonimia |
| * *Octopus octopodia* Tryon, 1879
* *Octopus vulgaris*Lamarck, 1798
* *Octopus rugosus*Bosc, 1792
 |

O **polbo común** (*Octopus vulgaris*, Cuvier 1797) é un molusco cefalópodo octópodo, da familia Octopodidae, de grande importancia pesqueira e moi apreciado na gastronomía.

Morfoloxía
----------

Polbo común (*Octopus vulgaris*), no Aquarium Finisterrae
De corpo globoso, superficie rugosa e sen aletas, provisto de oito tentáculos (ou *raxos*) dotados na cara interna de dúas filas de ventosas cada un, situados ó redor da boca e unidos entre si por unha membrana na base. Os tentáculos frontais (o primeiro par) son máis curtos que os laterais. O terceiro brazo dereito é o brazo hectocotilo, con funcións copuladoras, e ten un ensanchamento no extremo pouco destacado, a modo de culler. Alcanza tamaños de ata 160 cm, incluíndo os tentáculos, que veñen sendo 2-3 veces máis longos que a cabeza, e pesos de ata 14 kg.

A cabeza é grande, ovalada ou arredondada. A boca está provista dun forte pico córneo. Os ollos, moi desenvolvidos. O sifón, na parte traseira do corpo, ten forma de W.

A cor é moi variable, dependendo do estado do animal e da cor e características da contorna na que se agocha, para permitir unha camuflaxe co medio. Normalmente é de cor marrón agrisado, máis ou menos escuro, con manchas irregularmente dispostas de cor verde ou amarela. Poden cambiar voluntariamente a cor da pel e mesmo a textura, imitando as rochas.

Hábitat e bioloxía
------------------

Polbo común en mar aberto e logo escondéndose nunha greta
Vive en áreas litorais, sempre cerca da costa, sobre fondos rochosos, agochado durante o día en grutas ou entre rochas. É activo de noite e de hábitos carnívoros (crustáceos, moluscos e peixes pequenos).

Interese pesqueiro e económico
------------------------------

Polbo á feira
Péscase con diferentes artes de pesca durante todo o ano, especialmente cunha nasa específica para o polbo. Tradicionalmente se pescaba tamén ao *espello* dende embarcación, á seca ou con raña. Os caladoiros de Marrocos e as Canarias son especialmente abundantes.

O 8 de outubro celébrase o *Día Mundial do Polbo* .

En Galicia
----------

En Galicia, a forma típica de cociñalo é á feira, con aceite de oliva, sal e pemento, pero tamén se consome cociñado doutras formas (con cachelos, en empanada, en caldeirada, encebolado etc.). Constitúe un prato típico de moitas romarías e festas patronais.

Ríos Panisse atopou o castelanismo *pulpo* con tanta extensión como a forma propia *polbo*, e Rosa Ramonel matiza que se lle dá o nome de *polbo* cando está vivo e de *pulpo* unha vez pescado e, sobre todo, cociñado.

Pode distinguirse do polbo cabezudo mediante a adxectivación *polbo da pedra*, *polbo da costa*, *polbo da praia*, mentres que aquel sería o *polbo de altura* ou *polbo do limpo*.

Notas
-----

1. ↑  "Entrada polbo en Digalego". Arquivado dende o orixinal o 12 de decembro de 2017. Consultado o 12 de decembro de 2017.
2. ↑  world-octopus-day *(en* *inglés)*.
3. ↑  Vázquez Monxardín, Afonso (2014-01-09). "OUTRO FERVOR AO POLBO/PULPO". *laregion.es*. Consultado o 2022-06-22.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Polbo común Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Polbo común*** |

### Bibliografía

* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.

### Outros artigos

* Polbo cabezudo
* Festa do polbo do Carballiño
* Festa do polbo de Mugardos
* Polbo Paul

### Ligazóns externas

* Ficha en pescaderiascorunesas.es *(en castelán)*

|  |  |
| --- | --- |
| Control de autoridades | 
* Wd: Q651361
* BNCF: 25044
* EBID: ID
* MAG: 2776845748

 |

|  |  |
| --- | --- |
| Identificadores taxonómicos | 
* ADW: Octopus\_vulgaris
* BioLib: 133311
* DORIS: 847
* Dyntaxa: 6037441
* EOL: 492280
* EUNIS: 60605
* GBIF: 2289671
* iNaturalist: 49315
* IRMNG: 10907740
* ITIS: 82603
* IUCN: 162571
* NBN: NBNSYS0000176785
* NCBI: 6645
* SeaLifeBase: 58190
* Soortenregister: 137113
* TAXREF: 64835
* WoRMS: 140605
* ZooBank: ID

 |

|  |  |
| --- | --- |
| Identificadores | 
* UNII: H4670L78US

 |